廖紀 (弘治乙丑進士)

廖紀（），字惟脩，江西都指揮使司九江衛（今江西省九江市）官籍湖广黄梅县人，明朝政治人物。

 生平 
弘治十一年（1498年）戊午科江西鄉試第七十五名舉人。弘治十八年（1505年）中式乙丑科會試第二百十一名，二甲第四十八名進士。正德元年（1506年），擔任安吉州知州，在任四年，升任南京兵部職方司員外郎，二年进南京禮部儀制司署郎中，丁母亲潘宜人憂歸乡。服阕，起任工部都水司郎中，管理济宁以北河道，数月後，调任虞衡司郎中，轉任營繕司郎中，正德十三年（1518年）出为福建延平府知府，在任四月，以父喪歸家守制。服阕，嘉靖元年（1522年）起任山西平陽府知府。嘉靖三年二月升任廣西按察司副使明·焦竑等，《國朝獻徵錄》（卷101）：嘉靖六年春巡撫兩廣都御史以田州餘寇猶未就擒檄廣西按察司副使廖公往處之公至南寧忽得疾醫診其脉謂身雖不病而脉實病甚恐疾至炎暑不可為公即星馳還司欲遂解組歸故鄉寮寀諸公見公飲食起居如平時謂必無他交留之未幾疾果增劇而卒公諱紀字惟修姓廖氏其先自臨江遷黃梅洪武中初設九江衛于湓城令近地民三戶出一兵隸戎籍廖氏與焉故今為九江人曾祖諱榮貴妣周氏祖諱暹妣馮氏考諱震從征兩廣蠻寇以功陞百戶後以公貴封工部虞衡司郎中妣潘氏贈宜人生七子其二公也自幼頴敏勤學問年十八入德化縣學為弟子員弘治十一年以詩經中江西鄉選十八年登進士第試政數月適正德改元朝廷以浙之安吉縣為州難其守詮部謂公明敏嚴重首擢知州事先是民之居鄉落者多恃其險遠凡有徵呼輒避匿甚或旅拒弗靖有弄潢池之兵者公既抵任鋤強薙梗令出惟行於閭左善柔則又加意扶植由是不逞之徒莫不俯首歛跡無敢復肆徵糧令下未旬浹問逋賦悉從上官無敢後者民既革其故習士風亦為之丕變科目數十年乏人至是遂有領薦賜第者有識者皆曰此賢守造就之功也在任四年巡按御史奏請旌擢及以禮獎勵者凡十有五尋陞南京兵部職方司員外郎二年進禮部儀制司署郎中仍在南京未幾丁潘宜人憂服闋改工部都水司郎中專治濟寧以北河道數月調虞衡司歷兩京四司滿一考以最受誥階奉直大夫仍封厥考及母妻贈封皆如例又數月轉營繕司時方營建乾清坤寧二宮派工費於天下府州縣者計數百萬權貴人與司其事者肆意侵牟部從史及工作之長糾結為奸科其為公家經費不過五之三四而巳物議雖沸騰彼堀穴詭秘莫可究詰公立法勾稽累年積弊蕩滌殆盡聲譽由是勃勃以起而從旁側目者巳不勝其憤矣銓部恐公為彼所中擢知延平府事四閱月以虞衡府君憂解官歸俄值寧庶人之變賊據九江城內外居民皆走避公獨守父柩不去後居喪走避者其父母柩多為賊所焚燬獨公之父柩巋然無恙人謂為孝感云服再闋改知平陽府未二年遂有憲副之擢在廣西未滿一考中間述職往來餘一年復任未半年遂有南寧之行以至不起距其生成化甲午得年五十有四。

 家族 
曾祖廖榮貴；祖父廖暹；父廖震，百戶。母潘氏。具庆下。兄廖綱，百户；弟廖纶、廖绣、廖继、廖綬、廖维。

参考文献

|-

Category:弘治十一年戊午科江西鄉試舉人
Category:南京兵部員外郎
Category:南京工部郎中
Category:明朝延平府知府
Category:明朝平陽府知府
Category:明朝安吉州知州
Category:明朝廣西按察司副使
Category:九江人
J